Publication: Magyar Közlöny
Issue: MK-1998-110 (Year: 1998, Number: 110)
Era: 1990-2004
Section: 
Paragraph Index: 370

2. Végdíjak 2.1. A levélpostai küldeményeknél — az M zsákok kivételével — a végdíjak elszámolását a követelő igazgatás évente állítja össze, az adott évben kapott zárlatok tényleges súlya alapján. A 49. Cikkben meghatározott díjakat kell alkalmazni. 2.2. Az M zsákoknál a végdíjak elszámolását a követelő igazgatás évente állítja össze, a 49. Cikkben meghatározott feltételek szerint végdíjköteles súly alapján. 2.3. Azért, hogy az éves súlyt meg lehessen állapítani, a zárlatok indító igazgatásainak állandóan jelezniük kell minden zárlatnál: — a postaanyag súlyát (az M zsákok kivételével); — az 5 kilogramm feletti M zsákok súlyát; — az 5 kilogramm alatti M zsákok darabszámát. 2.4. Amikor szükségesnek bizonyul a tömeges küldemények darabszámának és súlyának a meghatározása, a szabályzatban erre a küldeményfajtára jelzett módozatokat kell alkalmazni. 2.5. Az érdekelt igazgatások megállapodhatnak abban, hogy a végdíjak elszámolását kölcsönös viszonylataikban különböző statisztikai módszer alkalmazásával végzik. A szabályzatban a statisztikai módszer alkalmazásával végzik. A szabályzatban a statisztikai időszakra előírt gyakoriságoktól eltérően is megállapodhatnak. 2.6. A tartozó postaigazgatás mentesül a végdíjak fizetése alól, ha az éves egyenleg nem haladja meg a 326,70 DTS-t. 2.7. Minden igazgatásnak joga van választott bíróság elé vinni azokat az éves statisztikai eredményeket, amelyek szerinte túlságosan eltérnek a valóságtól. Ennek a választottbíróságnak a megalakítása az Általános Szabályzat

Source: https://magyarkozlony.hu/hivatalos-lapok/1650f0f6939e2828ba8d92e15d5c87c8829083c8/dokumentumok/72d23f23bbd2d044fa50b787ae1cb540a021f77f/letoltes